Fumio Kishida
Fumio Kishida (岸田 文雄, Kishida Fumio, rođen 29. jula 1957) japanski je političar i trenutni premijer Japana. Također je i predsjednik Liberalno demokratske stranke. Član Zastupničkog doma, prethodno je bio ministar vanjskih poslova od 2012. do 2017. i ministar odbrane 2017. godine. Kishida je opisan kao talentovan komunikator i dugo se smatrao potencijalnim budućim premijerom. Ideološki je centrista i izjavio je da će se njegovo premijerstvo usredotočiti na "novi model kapitalizma", nastojeći implementirati redistributivnu politiku i proširiti srednju klasu, te nastojati da ojača Kvadrilateralni sigurnosni dijalog u potrazi za slobodnom i otvorenom vanjskom politikom Indo-Pacifika. On je također izrazio skepticizam u pogledu promene japanskog ustava.